RĪGAS APKAIMJU ATTĪSTĪBAS KOMISIJA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rātslaukums 1, Rīgas, LV-1539, tālrunis 29273563, e-pasts: [kaspars.spunde@riga.lv](mailto:kaspars.spunde@riga.lv)

**Sēdes protokols**

**Rīgā**

2023.gada 22. septembris Nr.32

Sēde tiek atklāta Plkst.11:00

(sēde notiek MS Teams vietnē)

**Sēdi vada:**

Rīgas apkaimju attīstības komisijas

Priekšsēdētājs Kaspars Spunde

**Sēdi protokolē:**

Rīgas Apkaimju iedzīvotāju centra

Apkaimju attīstības un sabiedrības integrācijas pārvaldes

Apkaimju attīstības nodaļas

projektu vadītāja

Laura Apkalne

**Sēdē piedalās komisijas locekļi:**

Inese Andersone

Miroslavs Kodis

Laima Geikina

Juris Radzevičs

Linda Ozola

**Sēdē nepiedalās komisijas locekļi:**

Valdis Gavars

Justīne Panteļējeva

Rita Našeniece

**Sēdē piedalās uzaicinātās personas**:

|  |  |
| --- | --- |
| Māra Kalvāne | SIA “Metrum” arhitekte, pilsētplānotāja |
| Zinta Miķelsone | Rīgas pilsētas Attīstības departamenta Pilsētvides attīstības pārvaldes Lokālplānojuma nodaļas vadītāja |
| Elita Kalniņa | Vides aizsardzības klubs, Memoranda padome |
| Tālis Skuja | SIA “Metrum” |
| Māris Jansons | Rīgas Apkaimju alianse |
| Sandra Krafte | Dārzciema apkaimes biedrība |
| Sanita Dika -Bokmeldere | Bieriņu apkaimes biedrības Valdes priekšsēdētāja |
| Signe Ušacka | Ziepniekkalna apkaimes attīstības biedrība |
| Jānis Ušča | Rīgas domes Pilsētas attīstības departamenta Nozaru politikas plānošanas nodaļas vadītājs |

**Sēdes dienas kārtība:**

**1.** **Sarkandaugava - lokālplānojums Aptiekas ielā 1;**

**2. Ziepniekkalns – lokālplānojuma ierosinājums Līvciema ielā 1;**

**3. Apkaimju centru attīstības plāna jaunākā redakcija.**

I. Andersone – informē, ka Rīgas Apkaimju attīstības komitejas (turpmāk tekstā - RAAK) 18.09.2023. sēdē tika pieņemts lēmums par Rīgas apkaimju attīstības komisijas priekšsēdētāju ievēlēt Kasparu Spundi, kurš turpmāk vadīs RAAK sēdes.

K. Spunde - atklāj komisiju, iepazīstina ar dienas kārtībā izskatāmiem jautājumiem. Dod vārdu Z. Miķelsonei

**1.§**

**Lokālplānojums teritorijai Sarkandaugavas apkaimē, Aptiekas ielā 1** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M. Kalvāne, Z. Miķelsone, M. Jansons, K. Spunde, I. Andersone, E. Kalniņa

Z. Miķelsone – informē par izstrādāto lokālplānojuma redakciju, kuru plānots nodot publiskai apspriešanai. Pirms lēmuma pieņemšanas lokālplānojumi tiek nodoti izskatīšanai RAAK sēdē. Dod vārdu M. Kalvānei.

M. Kalvāne – prezentē izstrādāto lokālplānojumu teritorijai Sarkandaugavas apkaimē, Aptiekas iela 1 (bijušās rūpnīcas “Provodņiks” teritorija), kuras mērķis ir grozīt funkcionālo zonējumu no rūpnieciskās ražošanas teritorijas uz jauktas izmantošanas teritoriju.

Z. Miķelsone- papildina, ka jautājums par lokālplānojuma risinājumiem ir izskatīts Pilsētbūvniecības padomē un saņemts pozitīvs vērtējums virzīt to uz publisko apspriešanu.

Diskusija, jautājumi, atbildes.

M. Jansons – ierosina lokālplānojumā izvērtēt piekļūstamības risinājumus, salāgojot to ērtu gan gājējiem, gan ūdenstransportam.

M. Kalvāne – atbild, ka lokālplānojumā ir vērtēti dažādi piekļūstamības risinājumi, tai skaitā arī ūdens transporta izmantošanas iespējas.

K. Spunde - uzsver, ka ūdens transporta joma Rīgas pilsētā ir jāattīsta. Aktualizē jautājumu par Sarkandaugavas Daugavas attekas piesārņojumu un jautā, kādi būtu iespējamie risinājumi paredzēt tās sanācijas darbus?

I. Andersone – informē, ka Rīgas pašvaldībā šobrīd ir iniciētas divas piesārņotas teritorijas – Zunda un Sarkandaugavas kanāli. Šobrīd, kā prioritāti Rīgas pilsētas Attīstības departaments virza Zunda kanāla labiekārtošanu. Ņemot vērā, ka ūdens un krastmalu sanācijas darbu izmaksas ir lielas – aptuveni 20-30 milj. eiro, tamdēļ šādu darbu veikšanai pašvaldība izskatīs iespējas piesaistīt Eiropas fondu finansējumu.

K. Spunde – jautā, kas sadārdzina šādu projektu īstenošanas izmaksas?

I. Andersone – atbild, ka precīzas atbildes gūšanai šis jautājums būtu uzdodams Rīgas valstspilsētas pašvaldības Mājokļu un vides departamenta Vides pārvaldei.

E. Kalniņa – informē, Sarkandaugavas kanāla lielākas daļas attīrīšanas darbi tika veikti par Šveices memoranda piešķirtiem finanšu līdzekļiem. Jautā, vai lokālplānojumā ir vērtēts, kāds ir Sarkandaugavas Daugavas attekas ūdens piesārņojums?

M. Kalvāne – atbild apstiprinoši. Informē, ka potenciālā piesārņojuma izpētē ne attekā, ne teritorijā kopumā kritiski bīstams piesārņojums netika konstatēts.

**2.§**

**Lokālplānojuma ierosinājums teritorijai Ziepniekkalnā, Līvciema ielā 1** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z. Miķelsone, T. Skuja, K. Spunde, S. Ušacka

Z. Miķelsone – informē par nākamo lokālplānojumu Ziepniekkalna apkaimē, Līvciema ielā 1, kura mērķis ir teritorijas izmantošanas nosacījumi līdz satiksmes infrastruktūras izbūves brīdim.

T. Skuja – iepazīstina ar lokālplānojuma risinājumiem, kuras iecere paredz turpināt teritorijas izmantošanu, nodrošinot esošās izmantošanas saglabāšanu īstermiņā, gan transporta infrastruktūras attīstības iespējas ilgtermiņā.

Z. Miķelsone – informē, ka minētās teritorijas lokālplānojums ir izskatīts Pilsētbūvniecības padomē un pēc pārrunām ar pašvaldības institūcijām minēto zemes gabalu īpašniekam tiek ļauts izmantot teritoriju līdz brīdim, kad pilsēta plānos uzsākt Valdeķu ielas satiksmes infrastruktūras attīstības darbus.

Diskusija, jautājumi, atbildes.

K. Spunde – dod vārdu Ziepniekkalna apkaimes biedrībai izteikt viedokli.

S. Ušacka - pozitīvi vērtē lokālplānojuma risinājumus un esošās kafejnīcas darbību kopumā.

K. Spunde – jautā, kāda ir šī lokālplānojuma tālākā virzība?

Z. Miķelsone – atbild, ka minētais lokālplānojuma ierosinājums tiks virzīts uz Rīgas Attīstības komiteju lēmuma pieņemšanai lokālplanojuma izstrādes uzsākšanai.

**3.§**

**Apkaimju centru attīstības plāna jaunākā redakcija** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

J. Ušča, I. Andersone, K. Spunde, M. Jansons, S. Krafte, S. Dika-Bokmeldere

I. Andersone – informē, ka Pilsētas Attīstības komitejā pieņemts lēmums Apkaimju centru attīstības plānu 2024.-2028.g. virzīt Rīgas domē apstiprināšanai. Šis plāns ir informatīvi-skaidrojošs dokuments.

J. Ušča – iepazīstina ar Apkaimju centru attīstības plāna 2024. – 2028.g. gala redakciju pēc publiskas apspriešanas š.g. maijā. Informē, ka minētais dokuments ir rīcības plāns pašvaldībai apkaimju centrālo teritoriju ārtelpas, mobilitātes, identitātes un uzņēmējdarbības attīstībai.

K. Spunde - atzinīgi vērtē, ka lielākā daļa no sabiedriskas apspriešanas izteiktiem priekšlikumiem ir ņemti vērā un iekļauti Apkaimju centru attīstības plāna gala redakcijā.

Diskusija, jautājumi, atbildes.

M. Jansons – ierosina pašvaldībai turpmāk nepieļaut situāciju, kad Apkaimju centru attīstības plānā tiek ietverti zemes gabali, kuri ir kompensējamo teritoriju sarakstā.

J. Ušča – informē, ka pēc Apkaimju centru attīstības plāna 2024.-2028.g. apstiprināšanas šis un citi plānošanas dokumenti liks pašvaldībai rūpīgāk izvērtēt nepieciešamos zemes gabalus pašvaldības funkciju īstenošanai.

M. Jansons – jautā, vai Apkaimju centru attīstības plāns paredzēs iespējas, ka apkaimju mazie labiekārtojumi/uzlabojumi varētu tikt īstenoti lielākā apjomā – vairākās apkaimēs vienlaicīgi (piem., ūdenskrāni u.tml)?

J. Ušča – atbild apstiprinoši.

S. Krafte – kādas darbības apkaimēs sekos vēl 2024. gadā pēc Apkaimju centru noteikšanas?

J. Ušča – atbild, ka Apkaimju centru attīstības plānā līdz 2028. gadam paredzēts apkaimju centros izvietot afišu stabus. Informē, ka citu labiekārtojumu ieviešanai iesākumā jāidentificē konkrētas vietas.

S. Krafte – jautā, kas Apkaimju centru attīstības plānā ir domāts ar “jauna pasākumu plāna izstrādi” un kādi ir plānotie darbi?

J. Ušča – atbild, ka jauna pasākumu plāna izstrāde paredz pašvaldības rīcības plānu apkaimju centru attīstībai. Šī plāna ietvaros 2024. gadā plānots identificēt apkaimju centrus katrā apkaimē un īstenot afišu stendu/stabu uzstādīšanu. Informē, ka citi apkaimju labiekārtojumi īstenojami dažādu pašvaldības budžeta programmu ietvaros.

S. Krafte – ierosina iepazīties ar situāciju apkaimēs klātienē identificējot nepieciešamos uzlabojumus un ietvert tos Apkaimju centru attīstības plāna rīcības plānā. Uzskata, ka ar afišu stabu izvietošanu apkaimēs ir par maz, lai iedzīvotāji ievērotu savas apkaimes attīstību. Izsaka bažas, ka Apkaimju centru attīstības plānā noteiktais apkaimju sadalījums zonās paredz, ka daudzas apkaimēs līdz 2028. gadam nenotiks būtiski uzlabojumi.

K. Spunde – informē, ka izstrādātais Apkaimju centru attīstības plāns ir pamats pašvaldības rīcības plānam apkaimju pilsētvides uzlabošanai. Uzskata, ka ir paveikts liels darbs un tas ir tikai sākums, lai pašvaldība pakāpeniski ar dažādiem labiekārtojumiem uzlabotu katras apkaimes vidi. Ar nožēlu atzīst, ka ir apkaimes, kuras nav tikušas Apkaimju centra attīstības plāna iezīmētajās kategorijās, bet uzskata, ka ar laiku arī šajās apkaimēs būs īstenojami pilsētvides uzlabojumi.

S. Krafte – ierosina tādās apkaimēs, kuras nav ietvertas Apkaimju centru attīstības plāna apkaimju klasifikatorā, meklēt alternatīvus risinājumus apkaimju uzlabojumiem. Piem., Dārzciema apkaimes skolu sporta laukumu renovāciju ietvert kādā no pašvaldības finanšu programmām.

K. Spunde – ierosina minēta priekšlikuma risināšanai Dārzciema apkaimes biedrībai sazināties atsevišķi.

S. Dika-Bokmeldere - izsaka pateicību par Bieriņu apkaimes iekļaušanu Apkaimju centru attīstības plānā un Dārzciema apkaimes biedrībai vēl veiksmi turpmākā darbā.

M. Jansons – atzinīgi novērtē izstrādāto Apkaimju centru attīstības plānu un cer, ka šis būs pēdējais pašvaldības rīcības dokumentus apkaimju attīstības īstenošanai.

K. Spunde – informē, ka Apkaimju centru attīstības plāns tiek virzīts Rīgas domē apstiprināšanai.

Komisija slēgta plkst. 12:17

Komisijas priekšsēdētājs K. Spunde